Nyeste Skilderie af Kiøbenhavn, 1825-01-29
Førend Jesuiternes Ankomst fandtes i Nabolavet deraf kun 10-12 catholske Indbyggere, nu findes der nogle Tusinde. Siden kort Tid ere i den Egn to Capeller opførte, hvoraf hvert kan rumme 2000, men alligevel er i begge ikke Plads nok for de Nyomvendte. J Manchester, Liverpool og Preston bleve 1813 tre Tusinde catholske Børn confirmerede. I Grevskabet Lancaster ere de catholske Capeller næsten ligesaa talrige som de protestantiske, og overalt forrette Jesuiter Gudstjenesteen. Disse eie i Stinghurst Godser paa 1000 Acres Land og naar de protestantiske Forpagteres Tid er ude, besætte de samme, naar hine vægre sig ved at lade sig omvende, med andre i deres Sted. De have vidst at gjøre en Mængde (?) protestantiske Boghandlere det umueligt, at sælge Bøger mod Catholicismen, medens der i hver stor Stad findes en catholsk Boghandler, der i Overflødighed er forsynet med Bøger imod Protestantismen. De bedste Talere præke uophørligen mod samme. J Jrland har følgende græsselige Exempel paa Fanatismus givet Anledning til en Criminalproces. Ved en Circulaire var Egnens Beboere i en Strækning af adskillige Mile blevne underrettede om, at den høiærværdige J. Croll, romerske catholsk Præst i Ballymore, vilde d. 9 Juli gjøre et Underværk. Paa den berammede Dag begav han sig til en vis Henrik Reale, der var bleven rørt af Slag, og erklærede, at den Syge var besat af Diævlen. Han sprang adskillige Gange op paa hans Mave, tilraabte de Tilstedeværende, at forene deres Bønner med hans for at faae den urene Aand til at fare ud af den Døende. En Qvinde faldt derover i Besvimelse, men Præsten sprang ud af Sengen, hvor den Lidende imidlertid opgav Aanden, trampede paa Konen og knækkede hende adskillige Ribbeen. Da den mishandlede Qvinde, spyttede Blod, raabte den overtroiske Hob, at den havde seet Fanden fare hende ud af Munden. Derfra begav Fanatikeren sig til en vis Robert Morans Huus og slog hans Kone til hun spyttede Blod og næsten mistede Mælet. Herpaa drog han, ledsaget af 50 Personer, til en Nagelsmed, Thomas Sumot, hvor han lod sig give nogle Forfriskninger, og medens han nød disse hørte han i et Sideværelse et Barn paa 2 til 4 Aar skrige. Han talte paa sin Rosenkrands og fandt at Barnet var besat af Diævlen. Han springer ind i Sengen og bærer sig af som hos Neale. Barnet raaber Hielp mig, Hielp mig, og Faderen træder ind, men holdes med Magt tilbage. af den fantiske Præst. Moderen blev rolig derved da de andre Tilstedeværende forsikkrede hende at hendes Barn var besat. Hun understøttede endog den fanatiske Klerk i hans afskyelige Handling, og medens det stakkels Pigebarn laae svømmende i sit Blod i Sengen, hentede hun, efter Præstens Befaling, en Krukke med Æddike og Vand, som han derpaa øste over Barnet, og da Vandet blandede sig med Blodet, raabte hun, O, hvilket Underværk, jeg har forvandlet Vand til Blod! Herpaa skar han med nogle Skaar af den sønderbrudte Krukke Halsen, af paa Barnet. Efter dette Mord forbød han Forældrene at berøre Barnet, førend han var kommen tilbage fra Werford, hvor han begav sig hen. Næste Morgen lod Præstens Søster Medlemmerne af Familien vide, at ved hendes Broders Tilbagekomst vilde Barnet være helbredet. Præsten skal rigtig nok have været affindig, men hvad skal man dømme om dem, der taalte saadanne Galskaber: